Hei !

Haluan kertoa sinulle ja perheellesi Kykkäsen suvun sukututkimuksesta ja sen vaiheista. 

Henkilökohtaisesti kiinnostuin sukututkimuksesta jo lapsena, mutta vasta aikuisena aloin aktiivisesti ja järjestelmällisesti tutkimaan Kykkäsiä sekä muita kirvulaisia sukujuuriani. 
Vuonna 1997 luin Ilpo Kykkäsen etsintäkuulutuksen Kykkäsen suvun jäsenistä Karjala-lehdestä. Hän on äitini serkku. Tuntematta toisiamme olimme molemmat tahoillamme sukututkimuksen pauloissa. Päätimme yhdistää tietomme sekä jatkaa tutkimusta yhteistyössä. Vuoden kuluttua oli tilanne jo sellainen, että päätimme kutsua sukua koolle Lahteen. Ensimmäinen sukutapaamisemme oli siten 14.8.1999. Kyseisessä juhlassa päätettiin aloittaa selvitys sukuseuran perustamisesta.
Sukututkimuksen suhteen tilanne oli vielä melko keskeneräinen. Lähinnä olimme pystyneet Jouni Nousiaisen avulla löytämään yhteisen kantaisän Kirvun ja Rautjärven Kykkäsille. Nyt on vuosi 2004 ja takana on lukematon määrä puheluita, sähköposteja, kirjeitä, haastattelulomakkeita, virkatodistuksia sekä arkistotutkimusta. Tiedämme nyt, että niin Kirvun ja Rautjärven lisäksi samaa sukua ovat myös mm. Kaukolan, Heinjoen/ Muolaan, Liperin, Viipurin, Jääsken, Antrean, Räisälän, Käkisalmen ja Hiitolan Kykkäset. Kantaisämme on 1500-luvun lopulla syntynyt Matti Kykkänen.

Sanotaan, että sukututkimus ei ole koskaan valmis. Harvinaisen totta. Olemme etsineet 1900-luvun Kykkäsiä puhelinluetteloista, sähköpostihakemistoista, sanomalehdistä, Siirtokarjalaisten Tie- kirjasarjasta ym. Toki olemme tehneet tutkimustyötä myös Mikkelin Maakunta-arkistossa, jossa ovat luovutetun alueen rippikirjat n. vuoteen 1949 (!!) asti riippuen hieman seurakunnasta. Usein kun löydämme jonkin uuden hakemiston, törmäämme vielä meille tuntemattomiin Kykkäsiin. Virkatodistukset ovat nykyisin hyvin kalliita ja tarve olisi satoja, siksi turvaudumme liitteen kaltaisiin haastattelulomakkeisiin.
Haastattelulomake löytyy sähköisenä rtf-tiedostona myös Internetistä sukuseuramme kotisivuilta.
Tiedot voi myös toimittaa vapaamuotoisesti paperilla kuin paperilla, tavalla tai toisella. Olemme erittäin kiitollisia sinulle avustasi ! Tietojen tarkoitus on päätyä tulevaan sukukirjaan, joka on parhaillaan suunnitteluvaiheessa. Toivomme myös, että kerrot lähisuvullesi kirjahankkeesta sekä sukututkimuksesta niin että hekin voivat täydentää tietojaan. 

Toivomme, että palauttaisit lomakkeen täytettynä osoitteeseen: 
Saila Tuokko, Kuminakatu 13, 20780 Kaarina tai sähköpostilla saila.tuokko@kolumbus.fi

Tätä kirjettä sekä haastattelulomaketta saa vapaasti kopioida. 
Tärkeitä tietoja ovat perustiedot kuten nimet, syntymäajat ja –paikat, kuolinajat ja –paikat. Mielellämme liitämme tietoihin myös vihkimisajat sekä ammatit. Mukaan voit laittaa kertomuksia suvusta, muistelmia, kronikoita sekä vanhoja valokuvia. Valokuvat palautamme ilmoittamaasi palautusosoitteeseen. 

Vastaan mielelläni kysymyksiin liittyen sukututkimukseen, Kykkäsiin tai sukuseuraan. Sukuseurasta sekä –tutkimuksesta löydät tietoa myös osoitteesta 

http://suku.kykkanen.net

Kaarinassa tammikuussa 2004 

Sukulaisterveisin

Saila Tuokko
Kuminakatu 13
20780 Kaarina

Puh / fax :	02 - 2433198
Gsm :	050 - 5249517     
Email :	saila.tuokko@kolumbus.fi